

Adresa: Rimski trg 46

81000 Podgorica Crna Gora

tel: +382 20 482 301

www.gov.me/mek

Broj: 016-037/24-3216/2 22. jul 2024.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Mreže za afirmaciju nevladinog sektora – MANS, iz Podgorice broj 149264 od 16. jula 2024.godine, zavedenom kod ovog ministarstva pod brojem:016-037/24-3216/1 od 16. jula 2024.godine, ministar ekonomskog razvoja, donosi

**R j e š e nj e**

**I DJELIMIČNO SE USVAJA** zahtjev NVO Mreže za afirmaciju nevladinog sektora – MANS, iz Podgorice broj 149264 od 16. jula 2024.godine i omogućuje se pristup dijelu informacije kao osnovan.

**II OGRANIČAVA SE** pristup dijelu informacije koji se odnosi na: JMBG, datum rođenja, mjesto rođenja, ime oca i broj identifikacionog dokumenta, fizičkog lica koji se nalaze u dijelu predmetne informacije.

**III** **ODBIJA** **SE** pristup dijelu zahtjeva, koji se odnosi na kopiju svih ugovora o radu zaključenih sa državnom službenicom Marinom Marković, kao neosnovan, sa razloga neposjedovanja informacije.

**IV** Podnosilac zahtjeva se oslobađa troškova postupka.

**V** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**O b r a z l o ž e nj e**

NVO Mreža za afirmaciju nevladinog sektora – MANS, iz Podgorice, podnijelo je ovom Ministarstvu zahtjev broj broj 149264 od 16. jula 2024.godine, zaveden kod ovog ministarstva pod brojem:016-037/24-3216/1 od 16. jula 2024.godine, kojim je zatražilo pristup informacijama i to: ‘‘Kopiju svih ugovora o radu zaključenih sa državnom službenicom Marinom Marković kao i kopiju radne knjižice imenovane.''

Postupajući po zahtjevu, Ministarstvo ekonomskog razvoja je kontaktiralo podnosioca zahtjeva te dobilo pojašnjenje da se ''kopija svih ugovora o radu'' ne odnosi na rješenja o raspoređivanju ili rješenje o zasnivanju radnog odnosa državne službenice, već na ugovore o djelu, ugovore o dodatnom radu, ugovore o privremenim i povremenim poslovima i sl. U postupku, ministarstvo je izvršilo uvid u dokumentaciju koja se odnosi na službenicu Marinu Marković, i utvrdilo da je u posjedu radne knjižice imenovane, te je utvrdilo i da imenovana nije zaključivala ugovor o djelu, ugovor o privremenim i povremenim poslovima, ugovor o dodatnom radu i slične ugovore sa Ministarstvom ekonomskog razvoja niti sa njegovim pravnim prethodnicima.

Odredbom člana 2 stav 2 Zakona o zaštiti podataka o ličnosti, propisano je, između ostalog, da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom.

Shodno članu 4 Zakona o zaštiti podataka o ličnosti zaštita ličnih podataka obezbjeđuje se svakom licu bez obzira na državljanstvo, prebivalište, rasu, boju kože, pol, jezik, vjeru, političko i drugo uvjerenje, nacionalnost, socijalno porijeklo, imovno stanje, obrazovanje, društveni položaj ili drugo lično svojstvo.

Naime, obrada ličnih podataka može se vršiti ukoliko za to postoji pravni osnov u zakonu ili po prethodno dobijenoj saglasnosti lica čiji se lični podaci obrađuju, koja se može opozvati u svakom trenutku, shodno članu 10 Zakona o zaštiti podataka o ličnosti.

Shodno naprijed iznijetom, dozvoljava se pristup predmetnom dijelu informacije, dok se ograničava pristup dijelu iste koji se odnosi na JMBG, datum rođenja, mjesto rođenja, ime oca i broj identifikacionog dokumenta, fizičkog lica, jer bi omogućavanje pristupa istim bio suprotan svrsi za koju se prikupljaju, za čiju obradu je potrebna saglasnost lica čiji se podaci obrađuju, koje nema u konkretnom slučaju, pri čemu ne postoji preovlađujući javni interes propisan članom 17 Zakona o slobodnom pristupu informacijama.

Tražena informacija kojoj se pristup omogućava ima 5 stranica A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 1 tačka 1 alineja 1 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se visina naknade fotokopiranja određuje za format A4 crno-bijeli 0,03 €, po stranici a stavom 2 istog člana propisano je da se fotkopiranje informacije iz stava 1 tačka 1 alineja 1 ne naplaćuje za prvih 20 stranica, to se troškovi postupka određuju u ukupnom iznosu od 2,00 €, kojih se podnosilac zahtjeva oslobađa shodno članu 4 Uredbe o naknadi troškova u postupku za pristup informacijama („Službeni list CG“, br.66/16 i 121/21).

Na osnovu naprijed iznijetog stekli su se uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Na osnovu izloženog, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **M I N I S T A R**

 **Nik Gjeloshaj**

**Dostavljeno:**

* Podnosiocu zahtjeva
* u spise predmeta
* a/a